320 AXEL ANTHON BJORNBO. 
Gengivelse blev der foretaget et Par Ændringer længst mod Nord, 
hvorved Grønland blev noget helt andet, end det var paa Gastaldis 
oprindelige Kort. Som Fig. 63 viser, blev ikke blot de Øer eller Is- 
marker, som dækkede Terrænet omkring Polen, fjærnet ligesom paa 
Gastaldis eget Kort fra 1548, men der blev indlagt en Nordvesi- 
passage, idet Labrador ikke blev ført helt op til Kortets Ramme. 
Samtidig blev Grønland (GRVTLANDA) til en Ø. 
Man kan tænke sig, at Korttegneren har undladt at føre Labra- 
dors Kyst saa langt mod Nord uden at tænke over, at det fortsættes 
et andet Sted. Men da ogsaa Grønlands Form er ændret, såa at det 
kun paa et kort Stykke berører Kortranden,.er det dog rimeligere 
at antage, at Korttegneren har vidst, hvad han gjorde, og haft en 
Hensigt dermed. Der var jo Forbilleder nok for Nordvestpassagen 
og et Ocean omkring Polen, og siden Oronce Fines Verdenskort, var 
kommet frem, var Fremstillingen af Grønland som Ø ikke helt 
sjælden. Oronce Fines Kort var, som det synes, blevet optrykt 
1555'. Det blev benyttet af Joh. Prætorius 1566 til hans i Nurnberg 
opbevarede Globe” og blev i Italien sikkert optrykt 1566 af Paolo 
Cimerlino fra Verona og indsat i Lafreris Atlas fra samme Aar, og 
Typen havde i noget ændret Skikkelse allerede ca. 1550 vundet Ind- 
pas paa de portugisiske Søkort, af hvilke et allerede 1558. blev be- 
nyttet af Nicolo Zeno i samme By, hvor Gastaldi og Berteli virkede 
(sl. næste Afsnit). Endelig var, som Ulpius-Globen viser, den lille Ø 
Grovelanda (sl. S. 299) kendt i Italien allerede Aar 1542. Bertelis 
Ændring af Gastaldi-Typen behøver altsaa ikke at være umotiveret 
paa Grund af manglende Forbilleder. 
Som det nu gik, kom Øen Grutlanda til at ligge nord for Norge 
og østligere end Island, d. v. s. man var ad en Omvej naaet, tilbage 
til den Opfattelse, vi kender fra Adam af Bremen, de gamle Hjul- 
kort og Laon-Globen (Fig. 1—7). Har vi Ret i vor Antagelse, at 
1 Se HIERSEMANNS Antikvarkatalog 350, Nr. 550. 
? Denne Globe er ikke publiceret, men omtalt af Dorrermavk, Historische Nach- 
richt, Nürnberg 1730, S. 83, og af Fr. KLEE, Die Geschichte der Physik an der 
Universität Altdorf, Erlangen 1908, S. 86. Ved Henvendelse til Direktionen for 
Germanisches Museum i Nürnberg, hvor Globen nu opbevares, fik vi en for- 
træffelig, tegnet Gengivelse af Globens nordligste Del. Da Globen er af graveret 
Metal, egner den sig mindre godt til fotografisk Gengivelse. Den tegnede Afbild- 
ning viser ganske bestemt, at Globen er en Kopi af Oronce Fines Verdenskort. 
Dog har den store Ø „Gronlandia“ en noget mere kantet Form ligesom paa det 
portugisiske Verdenskort (Fig. 68), vi skal behandle i næste Afsnit. Den to Aar 
yngre Globe af Pråtorius i Mathematisch-Physikalisches Salon i Dresden, som 
W. RuGE (Kartographisches Material II, $. 39) omtaler, er af ganske samme Type. 
Dog er der den Forskel, at Globen fra Aar 1568 i Dresden har bevaret Navnet . 
Engroneland paa Halvøen nord for Norge, medens den i Nurnberg fra Aar 1566 
har erstattet det med Navnet ,Findmarchia“. 
